Linn Gestblom

**Linn Gestblom**, rođena 27. juna 1994. u Torsbyju kao **Linn Persson** je  je švedska biatlonka i olimpijska pobjednica u biatlonu.

## Karijera 
### Olimpijske igre 
Linn Gestblom je nastupila tri puta na Zimskim olimpijskim igrama: na ZOI 2018, ZOI 2022. i ZOI 2026. Osvojila je jednu zlatnu i dvije srebrne medalje. Prvu srebrnu medalju osvojila je na ZOI 2018. u štafeti s Annom Magnusson, Elvirom Öberg i Monom Brorsson, kada su sa zaostatkom od 10.7&nbsp;s bili sporiji od pobjedničke bjeloruske štafetu u sastavu: Nadzeja Skardzina, Irina Krjuko, Dinara Alimbekava i Darja Domračeva. Na ZOI 2022. osvojila je zlatnu medalju u štafeti s Monom Brorsson, Elvirom Öberg i Hannom Öberg, kada su s prednošću od 12.0&nbsp;s bili brži od drugoplasirane ruske štafetu, koja je zbog kazne Ruskom biatlonskom savezu, nastupila po imenom Ruski olimpijski komitet u sastavu: Irina Kazakevič, Kristina Rezcova, Svjetlana Mironova i Uljana Nigmatulina. Drugu srebrnu osvojila je na ZOI 2026. u štafeti s Annom Magnusson, Elvirom Öberg i Hannom Öberg, kada su sa zaostatkom od 51.3&nbsp;s bili sporiji od pobjedničke francuske štafetu u sastavu: Camille Bened, Océane Michelon, Lou Jeanmonnot i Julia Simon. U pojedinačnoj konkurenciji najbolji joj je rezultat peto mjesto na ZOI 2022. u utrci potjere, kada je s dva promašaja zaostala 2:07.2&nbsp;min iza pobjednice norveške biatlonke Marte Olsbu Røiseland, koja je završila utrku s jednim promašajem.

### Svjetska prvenstva 
Nastupila je na šest Svjetskih prvenstava od SP 2016. do SP 2024. Osvojila je tri srebrne i tri bronzane medalje. Prvu srebrnu medalju osvojila je na SP 2019. u štafeti s Annom Magnusson, Monom Brorsson i Hanna Öberg; a prvu bronzanu na SP 2021. u mješovitoj štafeti s Hannom Öberg, Martinom Ponsiluomom i Sebastianom Samuelssonom. Drugu bronzanu osvojila je na SP 2023. u štafeti s Annom Magnusson, Elvirom Öberg i Hannom Öberg. Najbolji uspjeh ostvarila je na SP 2023, kada je osvojila drugu srebrnu medalju u utrci na 15&nbsp;km bez promašaja i zaostatkom od  10.3&nbsp;s u odnosu na pobjednicu Hannu Öberg; bronzanu u utrci na 7,5&nbsp;km bez promašaja i zaostatkom od  26.2&nbsp;s u odnosu na pobjednicu Denise Herrmann-Wick; a treću bronzanu u štafeti s Annom Magnusson, Elvirom Öberg i Hanna Öberg. Na SP 2024. u štafeti s Annom Magnusson, Elvirom Öberg i Hannom Öberg, osvojila je treću srebrnu. 

### Svjetski kup 
Prvi nastup u Svjetskom kupu bio joj je u sezoni 2014/15. 20. marta 2015. u ruskom Hanti-Mansijsku u utrci na 7,5&nbsp;km kada je s dva promašaja bila 3:00.2&nbsp;min sporija od pobjednice Kaise Mäkäräinen. Najbolji rezultat u pojedinačnim utrkama joj je drugo mjesto sezoni SK 2022/23. u Annecy-Le Grand-Bornandu 16. decembra 2022, u utrci na 7,5&nbsp;km kada je s jednim promašajem bila 12.8&nbsp;s sporija od pobjednice Anne Magnusson. U štafeti je pobijedila šest puta.

## Privatni život 
U junu 2024. udala se za Christiana Gestbloma, te otad nastupa s prezimenom  Gestblom.

## Napomene 
## Reference
## Vanjski linkovi
* 

Kategorija:Rođeni 1994.
Kategorija:Biografije, Torsby
Kategorija:Švedski biatlonci
Kategorija:Švedski olimpijci u biatlonu
Kategorija:Biatlonci na Zimskim olimpijskim igrama 2018.
Kategorija:Biatlonci na Zimskim olimpijskim igrama 2022.
Kategorija:Biatlonci na Zimskim olimpijskim igrama 2026.
Kategorija:Osvajači zlatne medalje na Olimpijskim igrama (Švedska)
Kategorija:Osvajači srebrne medalje na Olimpijskim igrama (Švedska)
Kategorija:Osvajači medalja na Zimskim olimpijskim igrama 2018.
Kategorija:Osvajači medalja na Zimskim olimpijskim igrama 2022.
Kategorija:Osvajači medalja na Zimskim olimpijskim igrama 2026.
Kategorija:Osvajači medalja na Svjetskim prvenstvima u biatlonu
Kategorija:Aktivni biatlonci
Kategorija:Živi ljudi